আগৈলঝাড়া (বরিশাল) থেকেঃ ঐতিহাসিক ৭ মার্চ বাঙালি জাতির স্বাধীনতার সংগ্রাম ও মুক্তিযুদ্ধের ইতিহাসের এক অনন্য দিন। গতকাল মঙ্গলবার বরিশালের আগৈলঝাড়া উপজেলা আওয়ামীলীগ, অঙ্গ ও সহযোগী সংগঠন এই দিনটি যথাযোগ্য মর্যাদায় পলন করেছে। সকাল ১০ টায় আওয়ামীলীগ দলীয় কার্যালয় থেকে একটি মিছিল বের হয়ে উপজেলা চত্বর ও প্রধান প্রধান সড়ক প্রদক্ষিণ শেষে দলীয় কার্যালয়ের সামনে মিছিল শেষ হয়। এরপর দিবসের তাৎপর্য তুলে ধরে বক্তব্য রাখেন জেলা পরিষদের প্যানেল চেয়ারম্যান এ্যাড. রনজিত সমদ্দার, উপজেলা চেয়ারম্যান গোলাম মোর্তুজা খান, জেলা আওয়ামীলীগ নেতা মুক্তিযোদ্ধা আ. রইচ সেরনিয়াবাত, উপজেলা আওয়ামীলীগ সমন্বয়ক আবু সালেহ মো. লিটন সেরনিয়াবাত, ভাইস চেয়ারম্যান মলিনা রানী রায়, আওয়ামীলীগ সাবেক সাধারণ সম্পাদক যতীন্দ্র নাথ মিস্ত্রী, রাজিহার ইউপি চেয়ারম্যান ইলিয়াস তালুকদার, রতœপুর ইউপি চেয়ারম্যান গোলাম মোস্তফা, বাকাল ইউপি চেয়ারম্যান বিপুল দাস, যুবলীগ সভাপতি সাইদুল সরদার, মহিলা নেত্রী এলিনা জাহিন, ছাত্রলীগ সাধারণ সম্পাদক জাকির হোসেন পাইক, কলেজ ছাত্রলীগ সভাপতি বরুণ কুমার বাড়ৈ প্রমুখ।